# The Cardinal

| The Cardinal |
| --- |
| promotivni poster; autor: Saul Bass |
| Režija | Otto Preminger |
| Producent | Martin C. Schute |
| Scenario | Robert Dozier |
| Predložak | *The Cardinal*; autor: Henry Morton Robinson |
| Uloge | Tom Tryon Romy Schneider Carol Lynley |
| Muzika | Jerome Moross |
| Fotografija | Leon Shamroy |
| Montaža | Louis R. Loeffler |
| Distribucija | Columbia Pictures |
| Premijera | 12. decembra 1963 (1963-12-12) |
| Trajanje | 175 min. |
| Zemlja |  Sjedinjene Države |
| Jezik | engleski |
| Bruto prihod | 11,170.588 $ |

The Cardinal (srpskohrvatski: *Kardinal*) je američki igrani film snimljen 1963. u režiji Otta Premingera. Po žanru je drama, i predstavlja adaptaciju istoimenog romana Henryja Mortona Robinsona, inspiriranog životom njujorškog kardinala Francisa Spellmana, jednog od najuticajnijih ličnosti tadašnjih SAD. Naslovni protagonist, čiji lik tumači Tom Tryon je Stephen Fermoyle, mladi američki katolički svećenik irskog porijekla koji polako napreduje kroz crkvenu hijerarhiju, radeći kao vatikanski diplomat. Radnja prikazuje njegovu karijeru od zaređenja u vrijeme Prvog svjetskog rata pa sve do krize koju je izazvao Anschluss, odnosno probleme s kojima se suočavao kao što su međuvjerski brak, abortus, rasizam i nacizam.

*The Cardinal* je snimljen u vrijeme kada se u Rimu održavao Drugi vatikanski koncil, a što je izazvalo veliko zanimanje šire javnosti za djelatnost Katoličke crkve. I sama Crkva je pomagala snimanje filma, a pri tome je vatikanski službenik za vezu bio mladi njemački svećenik Joseph Ratzinger koji će kasnije postati papa Benedikt XVI. *The Cardinal* je predstavljao posljednji nastup u karijeri Dorothy Gish, znamenite glumice iz nijeme ere, ali i prvu značajniju ulogu Johna Hustona, koji je dotada bio poznat gotovo isključivo po radu iza kamere. Za glavnog glumca Tryona je, pak, *The Cardinal* predstavljao izuzetno traumatično iskustvo, s obzirom da se stalno sukobljavao sa Premingerom; to je svoju eskalaciju dobilo kada je dobio otkaz upravo na dan kada su mu set došli posjetiti roditelji, a što je Preminger povukao sljedeći dan, obrazloživši da je Tryona "takvim poniženjem htio naučiti pameti". Tryon se nakon tog iskustva odlučio povući iz svijeta glume te posvetiti književnom radu.

Sljedeće je godine osvojio Zlatni globus za najbolji dramski film, ali poslije nije bio nominiran za Oscar (a što je bio posljednji takav slučaj).

## Uloge

* Tom Tryon ... Stephen Fermoyle
* Carol Lynley ... Mona Fermoyle / Regina Fermoyle
* Dorothy Gish ... Celia Fermoyle
* Maggie McNamara ... Florrie Fermoyle
* Bill Hayes ... Frank Fermoyle
* Cameron Prud'Homme ... Din Fermoyle
* Romy Schneider ... Annemarie von Hartman
* Peter Weck ... Kurt von Hartman
* Cecil Kellaway ... Monsignor Monaghan
* Ossie Davis ... Otac Gillis
* Loring Smith ... Cornelius J. Deegan
* John Saxon ... Benny Rampell
* James Hickman ... Otac Lyons
* Berenice Gahm ... Mrs Rampell
* John Huston ... Cardinal Glennon
* Jose Duvall (kao Jose Duval) ... Ramon Gongaro
* Peter MacLean ... Father Callahan
* Robert Morse ... Bobby and His Adora-Belles
* Burgess Meredith ... Otac Ned Halley
* Josef Meinrad ... Kardinal Innitzer
* Erik Frey ... Seyss-Inquart
* Wolfgang Preiss ... SS major
* Jill Haworth ... Lalage Menton
* Raf Vallone ... Kardinal Quarenghi

## Izvori

## Vanjske veze

* *The Cardinal* na sajtu IMDb
* *The Cardinal* na filmskoj bazi podataka TCM